Diari Oficial de la Generalitat Valenciana


Sumari del DOGV 6723, del 28-02-2012 (2012/2047)

ACORD de 30 de setembre de 2011, del Consell, pel qual s'autoritza generar crèdits en el pressupost de la Conselleria d'Educació, Formació i Ocupació, per ingressos no previstos per un import global de 62.295.129,56 euros, així com diverses modificacions en els annexos de transferències corrents i de capital, i en els annexos d'operacions financeres. Expedients número 09.001/10-012, 09.002/11-056 i 09.003/11-061.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6723

Data del DOGV
:   28-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2047


Data del document
:   30-09-2011

Organisme emissor
:   Conselleria d'Hisenda i Administració Pública

Tipus de document
:   Acord

ACORD de 30 de setembre de 2011, del Consell, pel qual s'autoritza generar crèdits en el pressupost de la Conselleria d'Educació, Formació i Ocupació, per ingressos no previstos per un import global de 94.548.834,56 euros, així com diverses modificacions en els annexos de transferències corrents i de capital, i en els annexos d'operacions financeres. Expedients número 09.001/10-012, 09.002/11-056 i 09.003/11-061. [2012/2047]  
El Consell, en la reunió del dia 30 de setembre de 2011, va adoptar l'acord següent:  
La Conselleria d'Educació, Formació i Ocupació ha proposat generar crèdits per ingressos no previstos que tenen el seu origen en:  
a) 9.780.330 euros a què ascendix la diferència entre l'aportació per part del Ministeri d'Educació prevista en el conveni subscrit el 27 de desembre de 2010 per al Pla de Suport d'Implantació de la LOE i la previsió de 2.167.640 euros que per este concepte ja arreplega el pressupost inicial, com a ingressos afectes al programa 421.20, Administració de Personal i Formació del Professorat, que permeten incrementar el capítol 1 dels programes 422.20, Ensenyament Primari, i 422.30, Ensenyament Secundari i de Règim Especial, així com el capítol 2 d'este últim i del programa 421.50, per a finançar les actuacions detallades en el conveni, que exigixen al seu torn l'aportació de fons propis condicionats per part de la Generalitat per un total de 84.748.390 euros.  
  
b) 148.801,86 euros corresponen a part de les ajudes per al programa de formació de titulats en situació de desocupació, aprovades el 2009 per la Comissió de Política Universitària, que es van distribuir a les universitats públiques en funció del percentatge de titulats universitaris entre 25 i 40 anys que percebien la prestació de desocupació al maig de 2009, i que d'acord amb les dades de la despesa executada i justificada estan pendents de pagar a les universitats per això es reobri, en l'annex de transferències corrents del programa 422.60, Universitat i Estudis Superiors, la línia T6987 amb les mateixes dades descriptives que va tindre en eixe exercici i es distribuïx entre les universitats públiques en funció dels pagaments que van quedar pendents.  
  
c) 160.718 euros transferits pel Ministeri d'Educació per l'assignació resultant en la distribució territorial acordada en la Conferència General de Política Universitària de 25 de maig de 2010 i aprovada posteriorment pel Consell de Ministres per a ajudes a les universitats per a despeses de gestió per a la implantació d'un sistema integrat d'informació i posada en marxa de la comptabilitat analítica.  
  
d) 931.222 euros relatius a l'import assignat en 2010 per la Conferència Sectorial d'Educació, per a ajudes a les biblioteques escolars, dins del Pla de Millora iniciat el 2005 amb l'objectiu de millorar les dotacions de llibres de lectura i material educatiu així com dels equips necessaris per a la seua gestió, import que la Conselleria d'Educació, Formació i Ocupació proposa destinar a incrementar el capítol 2 del programa 422.30.  
e) La subvenció concedida, a l'empara de l'Ordre TIN/3271/2009, pel Servici Públic d'Ocupació Estatal per a les obres d'adequació i/o reparació d'instal·lacions i adquisició d'equipament del Centre de Referència Nacional La Misericòrdia, que ascendix a 341.650 euros, import que es genera en el capítol 6 dels programes 421.90, Innovació Tecnològica Educativa i 422.30, Ensenyament Secundari i de Règim Especial, per imports de 131.250 i 210.400 euros respectivament.  
  
f) El conveni específic subscrit el 28 de desembre de 2010 amb el Ministeri d'Educació per al finançament de projectes de Campus d'Excel·lència Internacional (CEI) seleccionats per mitjà del procediment previst en el capítol III de l'Ordre EDU/903/2010 de 8 d'abril, que preveu la concessió d'un préstec a la Generalitat per un import de 5.300.000 euros perquè esta concedisca una ajuda al projecte coordinat per la Universitat de València-Estudi General i la Universitat Politècnica de València, pel mateix import per a l'execució del projecte VLC/Campus-València, Campus d'Excel·lència Internacional, que pot consistir en tot, o en part, en un préstec. A l'optar-se per això últim, es planteja la necessitat d'incrementar la dotació del capítol 8 del programa 422.60, Universitat i Estudis Superiors, i incloure-hi els projectes financers corresponents.   
g) 9.600.000 euros per l'ajuda FEDER, no arreplegada en la línia de subvenció T0104 "Ajudes per a equipament i infraestructures", que d'acord amb l'informe de l'òrgan responsable de la coordinació del POCV, es consideren despesa cofinançada per este fons en el marc del POCV 2007-2013, Eix 1, Tema prioritari 2 "Infraestructures IDT i Centres de Competència Tecnològica Específica", actuació 3 "Universitats de la CV, actuacions en matèria d'investigació", i la dotació inicial de la qual de 2.400.000 euros correspon a l'aportació condicionada de la Generalitat. Les ajudes es distribuïxen entre els projectes que presenten les mateixes universitats, que són valorats i seleccionats per la Direcció General de Política Científica en funció de la seua elegibilitat en relació amb la normativa comunitària.  
h) L'import assignat per Acord del Consell de Ministres de data 19 de març de 2010 en concepte de subvencions d'este exercici per a l'adaptació de les institucions universitàries a l'Espai Europeu Superior, per un import d'1.049.284,70 euros, que es destinen a la inclusió d'una línia nominativa que es distribuïx entre les universitats públiques de la Comunitat d'acord amb els criteris de distribució fixats pel Consell de Ministres.  
i) 2.660.000 euros corresponents al protocol general i als convenis específics per al 2008 i 2009 subscrits entre la Generalitat i el Ministeri d'Educació i Ciència, per a la col·laboració financera d'ambdues administracions en el desenvolupament del Programa d'Incentivació de la Incorporació i Intensificació de l'Activitat Investigadora (Programa I3) que establixen l'aportació del ministeri per a finançar la incorporació estable de professors-investigadors. Es proposa generar les aportacions 2010 arreplegades en ambdós, per imports de 460.000 i 2.200.000 euros respectivament, al capítol 7 del programa 542.50, per a la inclusió d'una línia de subvenció nominativa distribuïda entre les universitats i centres públics d'investigació, que hagen estabilitzat laboralment professors investigadors segons els criteris previstos en el programa.  
  
A este efecte i en virtut del que disposen els articles 17 i 18 de la Llei 17/2010 de Pressupostos de la Generalitat per a l'exercici 2011, el Consell   
  
ACORDA  
  
Primer  
S'autoritza un augment en el pressupost d'ingressos en les aplicacions i pels imports que a continuació es detallen:  
  
  
  
Segon  
S'autoritza generar crèdit en les aplicacions i pels imports que es detallen a continuació:  
  
  
  
  
  
\* \* \* \* \* \* \* \* \*  
  
  
  
Tercer  
S'autoritzen modificacions en els annexos de transferències corrents i de capital, dels programes i en les línies que es detallen a continuació, i que suposen:  
1. Incrementar la dotació de la línia nominativa T0104 de l'annex de transferències de capital del programa 542.50, Innovació Transferència Tecnològica i Suport a Infraestructures, i la distribució de la seua dotació, d'acord amb el detall següent:   
a) Dotació  
  
b) Distribució  
  
  
  
2. La inclusió en els annexos de transferències corrents del programa 422.60 i en el de capital del programa 542.50 de les línies i pels imports que es detallen a continuació:   
  
Programa 422.60, Universitat i Estudis Superiors  
  
a) Annex de transferències corrents:  
  
  
  
  
  
  
Programa 542.50, Innovació, Transferència Tecnològica i Suport a Infraestructures.  
  
Annex de transferències de capital   
  
  
  
Quart  
S'autoritza la inclusió, en l'annex d'operacions financeres del programa 422.60, Universitat i Estudis Superiors, dels projectes financers i pels imports que es detallen a continuació:  
  
  
  
València, 30 de setembre de 2011  
  
La vicepresidenta i secretària del Consell,  
PAULA SÁNCHEZ DE LEÓN GUARDIOLA